تورکیه‌ده خاریجیلر ۱۵ ایلده ۴۲ میلیارد دلارلیق داشینماز املاک آلدی.
فضول گروپ طرفین‌دان تورکیه جمهوریتی مرکزی بانک وئریلری اساسین‌دا حاضرلانان "خاریجیلره ائو ساتیشین‌دان الده ائدیلن گلیر" باش‌لیق‌لی راپورا گؤره، خاریجیلر، ۲۰۰۳-۲۰۱۷ دؤورون‌ده تورکیه‌دن یاخلاشیق ۴۲ میلیارد دلارلیق داشینماز ساتین آلدی.
راپورا گؤره، خاریجیلره ائو ساتیشین‌دان الده ائدیلن گلیرین اؤزللیکله ۲۰۱۳ده قوه‌یه مینن متقابیلیت قانونو سونراسی آرتماسی دقت چکدی.
۲۰۱۸ه یاخشی بیر گیریش ائد‌ن خارجییه ائو ساتیشینین، ایلین ایلک ۳ آیین‌دا ۲۰۱۷نین عینی دؤورونه گؤره یوزده ۲۰ آرتماسی، ارز قیمتین‌ده‌کی یوکسلیش و خارچیلره داشینماز املاک آلیمیندا وطنداش‌لیق ایمکانی تانییان ۱ میلیون دلارلیق آلت سینیرین ۳۰۰ مین دلارا سالینماسی کیمی عامللرله ۲۰۱۸ سونون‌دا جمعی ۵۰ میلیارد دلارلیق گلیره چاتماسی گؤزلنیلیر.
فضول قروپ طرفین‌دن یالنیز خاریجییه ساتیش اوچون قورولان نویتا اینترنشنالین یؤنتیم قورولو باشقانی فاروق آکبال، خارجیلرین متقابیلیتدن سونرا، ۲۰۱۳.جو ایلین اولین‌دن بو یانا، ۵ ایلده ۹۹ مین ۶۹۱ ائو ساتین آلدیغینی بیلدیره‌رک، ایللیک اولاراق باخیلدیغیندا سون دؤورده گؤزل آرتیشلار یاشاندیغینی قید ائتدی.
